Чэмпіянат сьвету па хакеі з шайбай 2014 году

**Чэмпіяна́т сьве́ту па хаке́і з ша́йбай 2014 году** — 78-ы па ліку чэмпіянат сьвету, які праходзіў у Менску, Беларусь, з 9 па 25 траўня 2014 году. У спаборніцтве ўзялі ўдзел 16 зборных, якія былі падзеленыя на дзьве групы. Рашэньне аб правядзеньні турніру ў Менску было прынятае на кангрэсе Міжнароднай фэдэрацыі хакею з шайбай, які праходзіў у траўні 2009 году ў Бэрне. Чэмпіянат праходзіў на дзьвюх арэнах: «Менск-Арэна» (адкрытая ў 2010 годзе) і «Чыжоўка-Арэна» (адкрытая ў 2013 годзе). Гэта першы падобны турнір, які быў праведзены ў Беларусі.

Некаторыя палітыкі ў Эўропе і Злучаных Штатах заклікалі ІІХФ да пераносу турніру ў іншую краіну, бо ў Беларусі маюцца праблемы з выкананьнем правоў чалавека. Да адкрыцьця першынства 9 траўня праз сфабрыкаваныя абвіначаньні адвольна арыштавалі на 10—25 содняў больш за 30 прадстаўнікоў апазыцыйных палітычных кірункаў.

## Выбар гаспадара
Пра сваё жаданьне прыняць чэмпіянат таксама выказваліся Вугоршчына, Латвія (для правядзеньня плянавалася будаўніцтва новага лядовага палаца ў Рызе), Украіна (у Кіеве) і Чэхія.

Выбар Беларусі ў якасьці гаспадара выклікаў некаторыя палітычныя рознагалосьсі. 11 красавіка 2011 году сэнатар Злучаных Штатаў Дык Дэрбін, а таксама чалец палаты прадстаўнікоў Майкл Куіглі заклікалі ІІХФ перанесьці чэмпіянат сьвету ў іншае месца, спасылаючыся на заклапочанасьць з нагоды аўтарытарнага кіраваньня прэзыдэнта Беларусі Аляксандра Лукашэнкі. Дзеяньні Лукашэнкі, накіраваныя на парушэньне правоў чалавека, прывялі да шматлікіх санкцыяў з боку Эўрапейскага зьвязу і ЗША. Дурбін і Куіглі былі падтрыманы былым славацкім хакеістам і чальцом Эўрапарлямэнту Пэтэрам Сьцястным. Тым ня менш, ІІХФ заўважыла, што паводле статуту не дазваляецца дыскрымінаваць удзельнікаў паводле палітычных чыньнікаў, а прэс-сакратары латвійскай і летувіскай хакейных фэдэрацыяў заявілі, што ў іх няма жаданьня зьмешваць палітыку са спортам.

## Арэны
Матчы чэмпіянату сьвету было вырашана праводзіць на дзьвюх менскіх арэнах, «Менск-Арэна» і «Чыжоўка-Арэна», прычым апошняя зь іх была адмыслова пабудаваная да сусьветнага першынства.

«Менск-Арэна» зьяўляецца адной з найбуйнейшых шматмэтавых арэнаў у Эўропе, якая здольна зьмясьціць 15 тысячаў гледачоў. Будынак быў адкрыты ў студзені 2010 году, у ім праводзіць свае хатнія матчы хакейны клюб «Дынама», які прымае ўдзел у Кантынэнтальнай хакейнай лізе. «Менск-Арэна» таксама зьяўляецца месцам правядзеньня розных канцэртаў і міжнародных спаборніцтваў. Падчас турніру на пляцоўцы адбудуцца матчы групы Б, два чвэрцьфіналы, абодва паўфіналы і вырашальны матч за залатыя мэдалі.

«Чыжоўка-Арэна» зьяўляецца шматмэтавым аб’ектам, які быў адкрыты 25 сьнежня 2013 году. Максымальная ўмяшчальнасьць арэны складае 9600 месцаў. Арэна зьяўляецца хатнім стадыёнам хакейнага клюбу «Юнацтва-Менск», які бярэ ўдзел у розыгрышы Беларускай экстралігі. На пляцоўцы падчас чэмпіянату будуць праводзіцца гульні групы А, а таксама два чвэрцьфіналы.

## Удзельнікі

У чэмпіянаце ўзялі ўдзел 16 нацыянальных камандаў — трынаццаць з Эўропы, дзьве з Паўночнай Амэрыкі і адна з Азіі. Зборныя Італіі і Казахстану прайшлі на чэмпіянат зь першага дывізіёну, астатнія — зь першых чатырнаццаці месцаў у найвышэйшым дывізіёне. Зборная Беларусі ўдзельнічала ў турніры як арганізатар, пры гэтым зьяўляецца адной з 14 камандаў з найвышэйшага дывізіёну.

**Група А**:
* 
* 
* 
* 
* 
* 
* 
* 

**Група Б**:
* 
* 
* 
* 
* 
* 
* 
* 

## Склады

Кожная каманда павінна была складацца зь ня менш як 15 палявых гульцоў і 2 брамнікаў, і пры гэтым не перавышаць колькасьць у 22 палявыя гульцы і 3 брамнікі. Паводле правілаў у пратаколе на матч павінна прысутнічаць ня больш за 20 палявых гульцоў і 2 брамнікі.

## Папярэдні этап

### Група A

#### Матчы

### Група B

#### Матчы

## Плэй-оф

### Чвэрцьфіналы

### Паўфіналы

### Матч за 3-е месца

### Фінал

## Крыніцы

## Вонкавыя спасылкі

* 
* Афіцыйны сайт Чэмпіянат сьвету па хакеі з шайбай 2014 году


Катэгорыя:2014 год у спорце
Катэгорыя:Міжнародныя спартовыя спаборніцтвы ў Беларусі